FI Euroopan unionin virallinen lehti L 119/29

KOMISSION TÄYTÄNTÖÖNPANOASETUS (EU) 2018/709,

annettu 14 päivänä toukokuuta 2018,

täytäntöönpanoasetuksen (EU) N:o 809/2014 muuttamisesta siltä osin kuin on kyse hampun tuotantoon käytettäviä aloja koskeviin tukihakemuksiin liittyvistä etikettivaatimuksista

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 78 artiklan ensimmäisen alakohdan b alakohdan,

sekä katsoo seuraavaa:

(1) Komission täytäntöönpanoasetuksen (EU) N:o 809/2014 (2) 17 artiklan 7 kohdan ensimmäisen alakohdan c alakohdan mukaisesti hampun tuotantoon käytettäviä aloja koskevaan yhtenäishakemukseen on sisällyttävä neuvoston direktiivin 2002/57/EY (3) mukaisesti siemenpakkauksissa käytetyt viralliset etiketit.

(2) Komission delegoidun asetuksen (EU) N:o 639/2014 (4), sellaisena kuin se on muutettuna komission delegoidulla asetuksella (EU) 2018/707 (5), 9 artiklan 1 kohtaan sisältyy hampunsiementen vaihtoehtoinen varmentaminen, kun on kyse komission direktiivin 2008/62/EY (6) mukaisista suojeltavista lajikkeista.

(3) Tämän vuoksi on aiheellista muuttaa täytäntöönpanoasetuksen (EU) N:o 809/2014 17 artiklan 7 kohdan ensimmäisen alakohdan c alakohtaa ja täsmentää virallisina etiketteinä hyväksyttävät asiakirjat, kun on kyse direktiivin 2008/62/EY mukaisesti varmennetuista suojeltavista lajikkeista.

(4) Sen vuoksi täytäntöönpanoasetusta (EU) N:o 809/2014 olisi muutettava.

(5) Tässä asetuksessa säädetyt toimenpiteet ovat suorien tukien komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Korvataan täytäntöönpanoasetuksen (EU) N:o 809/2014 17 artiklan 7 kohdan ensimmäisen alakohdan c alakohta seuraavasti:

”c) neuvoston direktiivin 2002/57/EY (*1) ja erityisesti sen 12 artiklan tai jäsenvaltion vastaavaksi asiakirjaksi hyväksymän muun asiakirjan mukaisesti siemenpakkauksissa käytetyt viralliset etiketit; tai, kun on kyse komission direktiivin 2008/62/EY (*2) mukaisesti varmennetuista suojeltavista lajikkeista, kyseisen direktiivin 18 artiklassa tarkoitettu suojeltavien lajikkeiden siementen pakkauksissa käytetty toimittajan etiketti tai painettu tai leimattu ilmoitus.

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä toukokuuta 2018. Komission puolesta Puheenjohtaja Jean-Claude JUNCKER

(1) EUVL L 347, 20.12.2013, s. 549.

(2) Komission täytäntöönpanoasetus (EU) N:o 809/2014, annettu 17 päivänä heinäkuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta (EUVL L 227, 31.7.2014, s. 69).

(3) Neuvoston direktiivi 2002/57/EY, annettu 13 päivänä kesäkuuta 2002, öljy- ja kuitukasvien siementen pitämisestä kaupan (EYVL L 193, 20.7.2002, s. 74).

(4) Komission delegoitu asetus (EU) N:o 639/2014, annettu 11 päivänä maaliskuuta 2014, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä annetun Euroopan parlamentin ja neuvoston asetuksen (EU) N:o 1307/2013 täydentämisestä ja mainitun asetuksen liitteen X muuttamisesta (EUVL L 181, 20.6.2014, s. 1).

(5) Komission delegoitu asetus (EU) 2018/707, annettu 28 päivänä helmikuuta 2018, delegoidun asetuksen (EU) N:o 639/2014 muuttamisesta perustukijärjestelmän kattamien hampun tukikelpoisuuskriteerien osalta ja tiettyjen vapaaehtoiseen tuotantosidonnaiseen tukeen liittyvien vaatimusten osalta (katso tämän virallisen lehden sivu 1).

(6) Komission direktiivi 2008/62/EY, annettu 20 päivänä kesäkuuta 2008, tietyistä poikkeuksista sellaisten viljelykasvien maatiaiskantojen ja -lajikkeiden hyväksymiseksi, jotka ovat luonnostaan sopeutuneet paikallisiin ja alueellisiin olosuhteisiin ja joita uhkaa geneettinen köyhtyminen, sekä kyseisten maatiaiskantojen ja -lajikkeiden siementen ja siemenperunoiden pitämiseksi kaupan (EUVL L 162, 21.6.2008, s. 13).